മയക്കുമരുന്നു നല്കി പീഡനം: രണ്ടു പേര്കൂടി പിടിയില് കോഴിക്കോട്: കോഴിക്കോട് മയക്കുമരുന്നു നല്കി പീഡിപ്പിച്ച സംഭവവുമായി ബന്ധപ്പെട്ട് രണ്ടുപേര് കൂടി പിടിയിലായി. ഇന്നലെ രണ്ടുപേര് അറസ്റ്റിലായിരുന്നു. അത്തോളി കൊളിയോട്ടു താഴം കവലയില് മീത്തല് സ്വദേശികളായ അജ്നാസ്39 ഇടത്തില് താഴ നെടുവില് പൊയില് എന്.പി.ഫഹദ്36 നിജാസ്34 സുഹൈബ്39 എന്നിവരാണ് അറസ്റ്റിലായത്. ഇന്നലെ അര്ധരാത്രിയോടെയാണ് ഇവരെ തലയാട് വനത്തിനുള്ളില്നിന്നു പിടികൂടിയത്. അജ്നാസിനെയും ഫഹദിനെയുപിടികൂടിയതോടെ ഇവര് അവിടെ ഒളിച്ചുതാമസിക്കുകയായിരുന്നു.എസിപി കെ.സുദര്ശന്റെ നേതൃത്വത്തിലുള്ള സംഘമാണ് ഇവരെ പിടികൂടിയത്. ഇതോടെ കേസില് ഉള്പ്പെട്ട നാലുപേരും അറസ്റ്റിലായി. സംഭവം നടന്ന ലോഡ്ജിനെതിരേയും അന്വേഷണം ശക്തമാക്കിയിട്ടുണ്ട്. ലോഡ്ജിലെ ലെഡ്ജര് അടക്കം പോലീസ് കസ്റ്റഡിയില് എടുത്തു. മയക്കുമരുന്നു നല്കിയുള്ള പീഡനങ്ങള് കേരളത്തില് വ്യാപകമാവുകയാണെന്ന ആരോപണം ശക്തമാകുന്നതിനിടയിലാണ് നാടിനെ ഞെട്ടിച്ചുകൊണ്ട് ക്രൂരമായ കൂട്ട ബലാത്സംഗം കോഴിക്കോട്ട് അരങ്ങേറിയത്. യുവതിയുടെ സ്വകാര്യഭാഗങ്ങളിലടക്കം ഗുരുതര പരിക്കേറ്റിട്ടുണ്ട്. ഇതോടെ സംഭവവുമായി ബന്ധപ്പെട്ട നാലുപേരെയും പിടികൂടിയെന്നാണ് പോലീസ് പറയുന്നത്. സമൂഹമാധ്യമത്തിലൂടെ പരിചയപ്പെട്ട യുവതിയെ നാലുപേര് ചേര്ന്നു പ്രണയം നടിച്ചുകൊണ്ടുവന്നു മയക്കുമരുന്നു നല്കിയായിരുന്നു പീഡിപ്പിച്ചെന്നാണ് കേസ്. യുവതിയെ പീഡിപ്പിച്ച അത്തോളി സ്വദേശികളായ അജ്നാസ് 36, ഫഹദ് 36 എന്നിവരെ മെഡിക്കല് കോളജ് അസി. കമ്മീഷണര് കെ. സുദര്ശന്റെ നേതൃത്വത്തിലുള്ള സംഘാമണ് കഴിഞ്ഞ ദിവസം അറസ്റ്റ് ചെയ്തു. ഒളിവില് കഴിഞ്ഞ രണ്ടു പേരെയാണ് ഇന്നു അറസ്റ്റ് ചെയ്തത്.പ്രതി അജ്നാസാണ് കൊല്ലം സ്വദേശിനിയായ മുപ്പത്തിരണ്ടുകാരിയെ പരിചയപ്പെട്ടത്. പ്രണയം നടിച്ച് ഇവരെ ചേവരമ്ബലത്തെ ഫ്ലാറ്റിലേക്കു വിളിച്ചു വരുത്തുകയായിരുന്നു. ബുധനാഴ്ച രാവിലെ കൊല്ലത്തുനിന്നു ട്രെയിനില് പുറപ്പെട്ട യുവതി രാത്രിയോടെ കോഴിക്കോട്ടെത്തി. അജ്നാസാണ് ഇവരെ ഫ്ലാറ്റിലെത്തിച്ചത്. പിന്നാലെ ഫഹദിനെയും മറ്റു രണ്ടു സുഹൃത്തുക്കളെയും വിളിച്ചുവരുത്തി. യുവതി ക്കു മദ്യം നല്കിയശേഷം മയക്കുമരുന്നു ചേര്ത്ത സിഗരറ്റും നല്കി. തുടര്ന്നു നാലുപേരും യുവതിയെ കൂട്ടമാനഭംഗത്തിനിരയാക്കുകയായിരുന്നു. അവശയായ യുവതി ബോധരഹിതയായതോടെ പ്രതികള് തന്നെ ഇവരെ സ്വകാര്യ ആശുപത്രിയിലെത്തിച്ചു കടന്നുകളയുകയായിരുന്നെന്നു പറയുന്നു. തുടര്ന്ന് ആശുപത്രി അധികൃതരോടു വിവരം പറഞ്ഞു.ആശുപത്രി അധികൃതര് നല്കിയ വിവരത്തിന്റെ അടിസ്ഥാനത്തില് ചേവായൂര് പോലീസ് കേസെടുത്തു. പ്രതികളെ ഫ്ലാറ്റിലെത്തിച്ചു തെളിവെടുത്തു. കോടതിയില് ഹാജരാക്കിയ അജ്നാസ്, ഫഹദ് എന്നിവരെ റിമാന്ഡ് ചെയ്തിരുന്നു.